
                                                                    НАЦИОНАЛЕН ДВОРЕЦ НА ДЕЦАТА – ГР.СОФИЯ           
                                                                    РЕГИОНАЛНО  УПРАВЛЕНИЕ НА ОБРАЗОВАНИЕТО –    
                                                                                                          ГР.БУРГАС
                                                                                            ОБЩИНА СУНГУРЛАРЕ                                                
                                                                     ЦЕНТЪР ЗА ПОДКРЕПА ЗА ЛИЧНОСТНО РАЗВИТИЕ-                                    
                                                                       ОБЩИНСКИ ДЕТСКИ КОМПЛЕКС СУНГУРЛАРЕ      
                    
                                                                                                     ОБЯВЯВАТ 
                                                            XXIII   НАЦИОНАЛНА ИЗЛОЖБА- КОНКУРС          
                                                                                  „СВЕТИ ТРИФОН ЗАРЕЗАН” -2026г.
            
                Този статут урежда правилата за провеждане на XXIII Национална изложба- конкурс „СВЕТИ ТРИФОН ЗАРЕЗАН”, условията за приемане и журиране на изпратените произведения, както и всички други дейности за успешното провеждане на конкурса, включително и съпътстващи прояви и събития, които допринасят за постигането на неговите цели. 

Цели:
1. Да се съхрани и популяризира българския народен обичай „Трифон Зарезан”.
2. Да се подпомага  развитието на детското творчество и въображение.  
3. Възможност за децата и учениците да развихрят фантазията си, да създадат и
реализират лични проекти в областта на изобразителното и приложно-декоративно изкуства.   
4. Да насърчава развитието на талантливи деца и да се подпомага тяхното усъвършенстване.  
                              
Условия за участие: 
- Конкурсът се провежда ежегодно. 
- В конкурса могат да участват  деца и ученици от I до ХІІ клас. (от 7 до 18г.)
- Участниците  ще бъдат оценявани в три възрастови групи: 

                                 - І група – I - ІV клас   /7-10г./
                                 - ІІ група - V - VІІ клас  /11- 13г./     
                                 - ІІІ група - VІІІ - ХІІ клас  /14-18 г./    
Тематичен обхват:
   -Обреди и ритуали свързани с отбелязването на „Свети Трифон Зарезан” от различни краища на България. Митове и предания, свързани с плодородието, с виното и винопроизводството.

Жанров обхват : 
   Всички участници в Националната изложба-конкурс „ Свети Трифон Зарезан” могат да
участват с до 2 (две) произведения в предпочитано от тях  направление – изящно или
приложно, а всяка институция- училище, ЦПЛР, читалище или творческа формация – до 10 /десет/ творби.
Рисунките  трябва да са с размер - 35/50 см. ; техника по избор.
- Всяка творба на гърба да съдържа следната информация: 
-	трите имена на участника - възраст, клас; 
-	училище; ЦПЛР, ОДК , школа, клуб и пр. -  точен адрес на институцията; 
-	телефон и email за връзка;
-	име на ръководителя /ако има такъв/ - телефон за връзка
Регламент:  
  ВСИЧКИ ТВОРБИ, КОИТО УЧАСТВАТ В КОНКУРСА „ СВЕТИ ТРИФОН ЗАРЕЗАН ” ОСТАВАТ НА СЪХРАНЕНИЕ ВЪВ ФОНДА НА ЦПЛР-ОДК СУНГУРЛАРЕ. 
Те се използват за популяризиране дейността, за  презентиране на конкурса, за рекламни и благотворителни кампании. Организаторите си запазват правата да фотографират, филмират, записват и разпространяват  получените  творби на участниците, без да заплащат права и обезщетения за това. Творби, които не отговарят на регламента ще бъдат дисквалифицирани.  Не се толерират групови проекти! ТВОРБИТЕ НЕ СЕ ВРЪЩАТ НА ТЕХНИТЕ АВТОРИ.  

Информираме Ви, че личните данни на участниците в Националната изложба-конкурс „ Свети Трифон Зарезан” ще бъдат обработени и използвани единствено за целите, задачите и осъществяването на настоящия конкурс, съгласно изискванията на Закона за защита на личните данни, във връзка с употребата и прилагането на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и в съответствие с Вътрешните правила на ЦПЛР-ОДК Сунгурларе. Всички права на участниците относно обработката на личните им данни могат да се осъществяват писмено на електронен адрес: info-201213@edu.mon.bg  . Уведомяваме Ви, че снимки или видеозаписи, включващи участници в събитията на ЦПЛР-ОДК Сунгурларе, могат да бъдат публикувани с нетърговска цел в електронните и печатните медии.
 
Срокове:
   Краен срок за получаване на конкурсните материали -  31 януари 2026г. 
Може да изпращате по Еконт, Спиди или друга куриерска фирма, както и с Български пощи.
Обявяване на резултатите – до 10 февруари 2025 г. на сайта на Община Сунгурларе,  
сайта на РУО Бургас и НДД София. Организаторите нямат ангажимент за уведомяване на наградените!

   Наградените творби в конкурса ще бъдат експонирани в изложба. Церемонията по награждаване на удостоените с призови места участници ще бъде на 14 февруари 2026 год.
 / събота/ от 9.30 ч. в зимната градина на СУ „ Христо Ботев“ гр. Сунгурларе и ще бъде част от културната програма по повод  традиционния празник на лозаря и винаря и деня на община Сунгурларе.  /Разходите /пътни, храна, нощувка / са за сметка на участниците./

      *Забележка: Участниците, които не присъстват на награждаването, ще получат наградите си по куриер за тяхна сметка. 

                                        АДРЕС ЗА ИЗПРАЩАНЕ НА ТВОРБИТЕ:
           гр. Сунгурларе  – п. к. 8470 ;  обл. Бургас ;  ул. „Георги Димитров” № 6 
             ЦПЛР-ОДК Сунгурларе ; ЗА  КОНКУРСА „СВЕТИ ТРИФОН  ЗАРЕЗАН”

                  За контакт и информация: Еmail:  info-201213@edu.mon.bg   

                             Телефон:  0878680102  –  Директор: Диана Гурева

                            Фигура 1

